
SURAH ASY-SYAMS 
Surah Matahari 

Surah (91) - Makkiyah - 15 ayat 




Dengan nama Allah Yang Maha Penyayang dan Maha Pengasih. 

1. Demi matahari dan cahaya pagi yang terang benderang. 

2. Dan demi bulan yang mengiringinya. 

3. Dan demi siang ketika ia menampakkannya dengan jelas. 

4. Dan demi malam ketika ia melindunginya. 



✓ //. // r'// . 






5. Dan demi langit dan pembinaannya yang rapi. 

Go^Vv; 

6. Dan demi bumi dan penghamparannya yang terbentang luas. 

7. Dan demi jiwa dan penciptaannya yang sempurna. 



0 ^ 






> «*• 



8. Kemudian Allah mengilhamkan kepadanya jalan kejahatan dan jalan 
taqwanya. 




9. Sesungguhnya amat beruntunglah orang yang membersihkannya. 










10. Dan sesungguhnya amat rugilah orang yang mencemarkannya. 




11. Kaum Thamud telah mendustakan rasulnya kerana sikap mereka yang 
melampaui batas. 





12. Ketika seorang yang paling jahat dari mereka tampil tergesa-gesa 
(untuk membunuh unta mu'jizat). 



S 'Z* ' 

13. Lalu rasul Allah (Soleh) berkata kepada mereka: Jangan ganggu unta 
Allah dan minumannya. 




14. Tetapi mereka mendustakannya, lalu mereka menyembelihkan unta 
itu, maka Allah pun murka dan menimpakan ke atas mereka azab yang 
amat dahsyat dengan sebab dosa mereka dan meratakannya ke atas 
seluruh mereka. 




15. Dan Allah tidak bimbang kepada akibatnya. 

Surah pendek yang mempunyai rentak kata yang sama dan bunyi irama yang sama 
ini adalah mengandungi beberapa sentuhan perasaan yang lahir dari pemandangan- 
pemandangan dan gejala-gejala alam yang disebut pada awal surah ini. Pemandangan- 
pemandangan dan gejala-gejala alam itu seolah-olah merupakan frem bagi penjelasan 
hakikat agung yang ditegaskan oleh surah ini, iaitu penjelasan hakikat jiwa manusia dan 
kesediaan-kesediaan semulajadinya, juga penjelasan tentang peranan manusia terhadap 
urusan dirinya sendiri dan tanggungjawabnya di atas untung nasibnya. Hakikat ini telah 
dihubungkan oleh surah ini dengan hakikat-hakikat alam dan pemandangannya yang 
tetap. 



Surah ini juga mengandungi kisah kaum Thamud dan perbuatan-perbuatan 
mereka yang mendustakan amaran rasul mereka Nabi Soleh a.s., juga perbuatan 
mereka menyembelih unta mu'jizat dan malapetaka yang menghapuskan mereka. Kisah 
kaum Thamud merupakan contoh dari kerugian yang menimpa manusia yang tidak 
membersihkan jiwanya, dan tidak memaksakannya menurut jalan taqwa, malah 
membiarkannya ditunggang kejahatan sebagaimana yang dijelaskan dalam ceraian 
pertama surah ini. 




9. Sesungguhnya amat beruntunglah orang yang membersihkannya. 



y y y 

10. Dan sesungguhnya amat rugilah orang yang mencemarkannya. 



Ujij 







(Pentafsiran ayat-ayat 1 - 10) 

1. "Demi matahari dan cahaya pagi yang terang benderang." 

2. "Dan demi bulan yang mengiringinya." 

3. "Dan demi siang ketika ia menampakkannya dengan jelas." 

4. "Dan demi malam ketika ia melindunginya." 

5. "Dan demi langit dan pembinaannya yang rapi." 




6. "Dan demi bumi dan penghamparannya yang terbentang luas." 



0 $ 






7. "Dan demi jiwa dan penciptaannya yang sempurna." 






8. "Kemudian Allah mengilhamkan kepadanya jalan kejahatan dan jalan 
taqwanya." 




9. "Sesungguhnya amat beruntunglah orang yang membersihkannya." 




-J ^ 



10. "Dan sesungguhnya amat rugilah orang yang mencemarkannya." 



Allah bersumpah dengan makhluk-makhluk dan pemandangan-pemandangan alam 
di samping bersumpah dengan jiwa manusia, penciptaannya yang sempurna dan ilham 
yang diterima olehnya. Sumpah ini meletakkan nilai yang amat besar ke atas makhluk- 
makhluk ini dan mengajak manusia supaya merenungi dan meneliti apakah nilai-nilai dan 
erti-erti dari kejadian-kejadian itu hingga mewajarkan Allah Yang Maha Agung bersumpah 
dengannya. 



Dialog Tanpa 
Suara Di Antara 
Kejadian-kejadian 
Alam Dan Hati 
Nurani Manusia 



Pemandangan-pemandangan alam dan gejala-gejalanya merupakan bahasa rahsia di 
antara alam dengan hati manusia, satu bahasa yang terkenal di lubuk fitrah dan perasaan 
manusia. Di antara kejadian-kejadian alam dan manusia, terdapat dialog-dialog tanpa 
bunyi dan tanpa suara. Kejadian-kejadian itu menyampaikan perkataan dan bisikannya 
kepada hati dan roh manusia. Ia mencetuskan denyut hayat dalam hati manusia apabila 
mereka merenungi dan memandangnya untuk bermesra, berbisik-bisik dan berdialog 
dengannya di samping mencari ilham-ilham dan saranan-saranan. 



Kerana itu al-Qur'an banyak sekali mengajak hati manusia supaya meneliti 
pemandangan-pemandangan alam di berbagai-bagai tempat dengan menggunakan 

beibagai-bagai cara. Kadang-kadang dengan arahan-arahan secara langsung, dan kadang- 
kadang pula dengan singgungan-singgungan sampingan seperti bersumpah dengan 
kejadian-kejadian dan pemandangan-pemandangan dan menggunakannya sebagai frem 
untuk menjelaskan hakikat-hakikat yang akan dijelaskan kemudian. Arahan-arahan dan 
singgungan-singgungan yang seperti itu banyak sekali terdapat dalam bahagian Juzu' 
'Amma ini. Hampir setiap surah tidak sunyi dari ayat-ayat yang menggerakkan hati 
manusia supaya menjelajah di alam buana ini untuk berbisik-bisik mencari ilham-ilham 
dan menerima darinya - menerusi bahasa rahsia - bukti-bukti dan bisikan-bisikannya. 



Di sini kita dapati Allah bersumpah dengan: 




1. "Demi matahari dan cahaya pagi yang terang benderang." 



Yakni mula-mula ia bersumpah dengan kejadian matahari secara umum, kemudian 
bersumpah dengan matahari ketika ia terbit di waktu pagi dan meninggi di kaki langit 
secara khususnya. Di waktu itu cahaya matahari kelihatan paling indah dan paling manis. 
Di musim dingin, waktu ini merupakan waktu hangat yang lemah lembut dan mesra. 
Sedangkan di musim panas, ia merupakan waktu pancaran cahaya yang jernih dan cemedang 
sebelum tibanya cahaya panas waktu Zuhur yang terik. Pendeknya matahari di waktu 
pagi berada dalam waktunya yang paling indah dan jernih. Ada riwayat yang mengatakan 
bahawa yang dimaksudkan dengan " " dalam ayat ini bukannya waktu pagi, tetapi 

ialah waktu siang hari seluruhnya. Tetapi bagi kami, kami berpendapat kita tidak perlu 
berganjak dari maknanya yang dekat iaitu "waktu pagi" kerana ia mempunyai pengertian 
dan tujuan yang khusus. 

Kemudian Allah bersumpah dengan bulan yang mengiringi matahari dengan 
cahayanya yang lembut gemulai dan jernih hening: 




2. "Dan demi bulan yang mengiringinya." 

Memanglah di antara bulan dan hati manusia itu telah terjalin kasih mesra yang 
lama’ yang meresap ke segenap sudut jiwa. Di mana-mana sahaja hati bersua dengan bulan, 
rasa rindu mesranya terus memancar dan membungkas. Bulan menyampaikan bisikan- 
bisikan dan ilham-ilhamnya kepada hati manusia di samping mengucapkan tasbih- 
tasbihnya kepada Allah Penciptanya. Ucapan-ucapan ini hampir didengar oleh hati yang 
dilamun perasaan dalam cahaya bulan yang lembut. Kadang-kadang hati ini merasa ia 
sedang bermandi dalam cahaya indah di malam purnama raya, membersih segala 



Matahari Di Waktu 
Pagi 



Di Antara Bulan 
Dan Hati Manusia 

kekotorannya, meni'mati sepuas-puasnya sambil berpeluk-peluk dengan nurnya yang 
amat dicintainya dan menyedut rahmat Allah yang menyegarkan dalam pancaran nur itu. 



Hari Siang 



Hari Malam 



Kemudian Allah bersumpah dengan hari siang: 










3. "Dan demi siang ketika ia menampakkannya dengan jelas." 



Ini menunjukkan bahawa maksud kata-kata " " dalam ayat yang lepas itu ialah 

khusus waktu pagi bukannya hari siang keseluruhannya. Dhamir " " (menampak- 

kannya) itu pada lahirnya kembali kepada matahari (yakni menampakkan matahari), 
tetapi saranan al-Qur'an membayangkan bahawa dhamir itu kembali kepada bumi (yakni 
menampakkan bumi). Uslub al-Qur'an memang mempunyai saranan-saranan sampingan 
seperti saranan yang tersembunyi di dalam ayat ini, kerana saranan itu memang lumrah 
dalam tanggapan manusia dan secara halus ia boleh dihadhirkan oleh pengungkapan ayat 
itu. Ia bererti hari siang menampakkan bumi dengan jelas. 



Siang juga mempunyai kesan-kesannya di dalam kehidupan manusia yang memang 
diketahui oleh mereka, tetapi oleh kerana terlalu kerap berulang-ulang, maka manusia 
kadang-kadang lupa kepada keindahan dan kesan-kesan hari siang itu. Singgungan 
sepintas terhadap hari siang di dalam ayat ini ialah untuk mendorong manusia supaya 
memerhati dan meneliti hikmat dari kejadian hari siang yang agung itu. 



Begitu juga sumpah Allah dengan hari malam: 




4. "Dan demi malam ketika ia melindunginya." 



Hari malam itu merupakan tudung yang melindungi segala-galanya, dan 
pemandangan hari malam meninggalkan kesan dalam hati manusia. Hari malam juga 
mempunyai kesan-kesannya di dalam kehidupan manusia sama seperti kesan-kesan hari 
siang. 



Kemudian Allah bersumpah dengan langit dan pembinaannya yang rapi: 




5. "Dan demi langit dan pembinaannya yang rapi." 

Apabila disebut langit, maka, yang terlintas dalam fikiran kita ialah sesuatu yang kita 
nampak seperti kubah di atas kepala kita, di mana bertaburan bintang-bintang dan planet- 

planet yang beredar di garis peredaran masing-masing, tetapi sebenarnya kita tidak 
mengetahui hakikat langit. Langit yang kita lihat di atas kita itu kelihatan begitu kukuh dan 
padu, tiada pernah rosak dan kacau-bilau. Ini menunjukkan bahawa pembinaannya 
amat rapi, tetapi bagaimana langit itu dibina dan dibangunkan? Apakah yang menahan 
dan memegang bahagian-bahagian langit itu dari jatuh berguguran semasa beredar di 
angkasa raya yang tidak diketahui di mana awal dan di mana akhirnya? Semuanya itu kita 
tidak mengetahui. Segala pendapat yang dikemukakan mengenai langit itu tidak lebih 
dari teori-teori sahaja yang boleh dipertikaikan dan boleh diubah dan dipinda, ia bukan 
merupakan pendapat-pendapat yang benar-benar kukuh dan mantap. Apa yang 
benar-benar meyakinkan kita ialah Allah yang memegang bangunan langit itu: 




41. "Sesungguhnya Aliahlah yang menahan langit dan bumi supaya tidak 
musnah, dan andainya kedua-duanya musnah, tiada siapa pun yang dapat 
menahan kedua-duanya selain dari Allah." 

(Surah Fatir) 



Inilah satu-satunya yang kita tahu dengan penuh keyakinan. 



Begitu juga Allah bersumpah dengan bumi yang terhampar: 

6. "Dan demi bumi dan penghamparannya yang terbentang luas." 



Keadaan bumi yang terhampar itu merupakan satu hakikat yang membolehkan 
manusia dan lain-lain makhluk hidup di atasnya. Inilah ciri-ciri bumi dan penyesuaian- 
penyesuaian yang diciptakan Allah di bumi ini yang membolehkan wujudnya hayat di bumi 
ini mengikut perencanaan dan pentadbiran-Nya. Jika salah satu dari ciri-ciri itu rosak, 
maka kehidupan di atas bumi tidak mungkin wujud dan ia tidak mungkin berjalan 
mengikut peraturan yang telah dijalankan. Sifat bumi yang terbentang dan terhampar 
seperti yang dijelaskan dalam firman-Nya: 




30-31. "Dan setelah itu Dia hamparkan bumi, dan dari bumi Dia keluarkan 
air dan tumbuh-tumbuhannya" 



(Surah an-Naazi'aat) 



merupakan ciri bumi yang terpenting sekali di antara ciri-ciri dan penyesuaian- 
penyesuaiannya yang lain. Hanya tangan qudrat Allah sahaja yang mengendalikan urusan 



Bumi Yang Ter 
hampar 

ini. Apabila Allah menyebut di sini ciri bumi yang terhampar ini, maka ia mengingatkan 
manusia kepada kuasa-Nya di sebalik ciri itu dan menyentuh hatinya supaya merenungi 
tDewgnsgti Mlah. 



****** 



Kemudian datang pula penjelasan mengenai hakikat agung mengenai jiwa manusia 
dalam keterangan sumpah ini iaitu hakikat yang mempunyai hubungan dengan alam 
buana, pemandangan-pemandangan dan gejala-gejalanya. Ia merupakan salah satu bukti 
agung di alam yang saling berkait dan selaras: 









7. "Dan demi jiwa dan penciptaannya yang sempurna." 




Hakikat jiwa Ma- g "Kemudian Allah mengilhamkan kepadanya jalan kejahatan dan jalan 
taqwanya." 




9. "Sesungguhnya amat beruntunglah orang yang membersihkannya." 




10. "Dan sesungguhnya amat rugilah orang yang mencemarkannya." 



Keempat-empat ayat ini di samping ayat-ayat berikut: 

/S 



10 . 



"Dan bukankah Kami telah tunjukkan kepadanya jalan kebaikan dan 
jalan kejahatan?" 

(Surah al-Balad) 




3 . 



"Sesungguhnya Kami telah tunjukkan kepadanya jalan hidayat (dan 
terpulanglah kepadanya) sama ada dia bersyukur atau menjadi amat 



kafir" 



(Surah al-Insan) 

merupakan asas teori kajian psikologi Islam. Ayat ini mempunyai pertalian yang 
melengkapkan keterangan ayat-ayat lain yang menunjukkan bahawa manusia itu 
mempunyai dua tabiat seperti firman-Nya: 






7 1 . "Kenangilah ketika Tuhanmu berfirman kepada malaikat: Sesungguhnya 
Aku akan menciptakan manusia dari tanah." 




72. 



"Dan setelah Aku sempurnakan penciptaannya dan meniupkan roh ciptaan- 
Ku kepadanya, maka mereka pun sujud kepadanya." 

(Surah Sad) 



Begitu juga ayat-ayat ini mempunyai pertalian yang melengkapkan keterangan 
ayat yang menetapkan dasar tanggungjawab individu seperti firman-Nya: 




38. "Setiap orang terikat dengan tanggungjawab terhadap perbuatan yang 
telah dilakukannya" 

(Surah al-Muddaththir) 



dan ayat-ayat yang menjelaskan bahawa Allah mengaturkan tindakannya terhadap 
manusia mengikut realiti manusia seperti firman-Nya: 




1 1 . "Sesungguhnya Allah tidak mengubahkan keadaan sesuatu kaum hingga 
mereka mengubahkan keadaan yang ada pada diri mereka sendiri." 

(Surah ar-Ra'd) 



Dari ayat-ayat yang seperti inilah lahirnya pandangan Islam terhadap manusia 
dengan segala sifat-sifatnya yang pokok, iaitu manusia adalah satu makhluk yang 
mempunyai dua tabiat, dua kesediaan dan dua kecenderungan. Kita maksudkan dengan 
dua tabiat ialah manusia telah diciptakan dari tanah bumi dan dari tiupan roh ciptaan 
Allah. Ia telah dilengkapkan dengan kesediaan-kesediaan yang sama untuk menuju ke 
jalan yang baik dan ke jalan yang jahat, ke jalan hidayat dan ke jalan kesesalan. Ia 
berkeupayaan untuk membezakan mana yang baik dan mana yang tidak baik, begitu juga 
ia berkemampuan untuk mengarahkan dirinya ke jalan yang baik dan ke jalan yang tidak 

Sebab-sebab Ma- 
nusia Bertang- 
gungjawab 



baik. Keupayaan dan kemampuan ini tersembunyi di dalam jiwanya, yang kadang- 
kadang disebut oleh al-Qur'an sebagai ilham seperti dalam surah ini: 









7 . "Dan demi jiwa dan penciptaannya yang sempurna." 









8. "Kemudian Allah mengilhamkan kepadanya jalan kejahatan dan jalan 
taqwanya." 



Dan kadang-kadang disebutkan sebagai hidayat: 




10 . 



"Dan bukankah Kami hidayatkan kepadanya jalan kebaikan dan jalan 
kejahatan." 

(Surah al-Balad) 



Keupayaan dan kemampuan itu tersembunyi dalam jiwa manusia dalam bentuk 
kesediaan-kesediaan, sementara peranan agama-agama, bimbingan-bimbingan dan 
faktor-faktor dari luar ialah menggerak, menguat dan membimbing kesediaan-kesediaan 
itu ke sana atau ke sini. Ia bukannya diciptakan oleh faktor-faktor luaran, malah ia diciptakan 
semulajadi lagi. Ia wujud selaku tabiat semulajadi dan tersembunyi selaku ilham. 



Di samping kesediaan-kesediaan semulajadi yang tersembunyi itu terdapat pula 
daya kekuatan yang sedar, mampu berfikir dan memimpin di dalam diri manusia, dan 
dengan daya kekuatan ini menjadikan manusia itu bertanggungjawab di atas tindak- 
tanduknya. Oleh itu, sesiapa yang menggunakan daya kekuatan ini untuk membersihkan 
dirinya dan menyuburkan kesediaan-kesediaan yang baik yang ada padanya hingga 
dapat menundukkan kesediaan-kesediaan yang jahat, maka bererti ia telah mencapai 
kejayaan dan keberuntungan, sebaliknya sesiapa memalap, membenam dan melemahkan 
daya kekuatan ini bererti ia telah ditimpa kerugian: 




9. "Sesungguhnya amat beruntunglah orang yang membersihkannya." 

10. "Dan sesungguhnya amat rugilah orang yang mencemarkannya." 

Oleh itu, di sana timbul persoalan tanggungjawab sebagai akibat kerana manusia 
telah dikumiakan daya kekuatan yang sedar dan mampu berfikir yang membolehkannya 
memilih dan membimbing kesediaan-kesediaan semulajadinya yang boleh disuburkan 
dalam bidang kebaikan dan dalam bidang kejahatan. Pendeknya ia merupakan kebebasan 
yang dibayar dengan tanggungjawab. Ia merupakan daya kebolehan berfikir yang dibayar 
dengan tugas atau taklif dan ia merupakan pengurniaan yang dibayar dengan kewajipan. 

Sebagai rahmat kepada manusia, Allah tidak hanya meninggalkan mereka kepada 
pimpinan kesediaan-kesediaan semulajadi melalui ilham-ilham dan pimpinan daya 
kekuatan berfikir yang sedar, yang mampu menguasai tindak-tanduk mereka sahaja, 
bahkan Allah membantu mereka dengan agama-agama (yang dibawa para rasul) untuk 
memberikannya neraca-neraca pertimbangan yang teguh dan halus kepada mereka, dan 
mendedahkan kepada mereka kejadian-kejadian alam yang mencetuskan keimanan dan 
bukti-bukti yang membawa kepada hidayat yang terdapat pada diri mereka dan kejadian- 
kejadian di sekeliling mereka, dan seterusnya menghapuskan kekaburan dari diri mereka 
yang ditimbulkan oleh hawa nafsu mereka supaya mereka dapat melihat kebenaran 
dalam bentuk rupanya yang sahih. Dengan ini, maka jalan hidup yang akan ditempuh 
manusia itu menjadi begitu terang lagi bersuluh, tiada diganggu sebarang kekaburan 
dan kesamaran, dan membolehkan daya kekuatan yang sedar bekerja dengan kefahaman 
yang jelas terhadap hakikat haluan yang dipilih dan dihayatinya. 

Inilah kehendak Allah pada keseluruhannya terhadap makhluk manusia, dan segala 
sesuatu yang berlangsung dalam lingkungannya bererti menepati dengan kehendak Allah 
dan perencanaan umum-Nya. 



****** 



Pandangan yang amat ringkas ini melahirkan beberapa hakikat yang penting dalam 
bimbingan pendidikan: 

Pertama: Hakikat ini telah mengangkatkan nilai makhluk insan apabila ia 
menganggapkan manusia itu layak memikul tanggungjawab terhadap arah tujuan yang 
dipilihnya dan apabila ia memberi kepadanya kebebasan memilih (iaitu kebebasan 
dalam lingkungan kehendak Allah yang menentukan kebebasan itu). Kebebasan dan 
tanggungjawab inilah yang meletakkan makhluk manusia di tempat yang mulia dan 
memberikannya darjat yang tinggi di alam ini sesuai dengan kejadiannya yang diciptakan 
Allah dengan tangan qudrat-Nya sendiri kemudian ditiupkan padanya roh dari ciptaan- 
Nya dan dilebihkannya di atas kebanyakan makhluk-makhluk yang lain. 



Di Samping Di- 
kurniakan Daya 
Kebolehan Ber- 
fikir, Manusia Di- 
bantu Dengan 
Agama Dari Allah 



Hakikat Yang Pen- 
ting Dalam Aspek 
Pendidikan 

Kebinasaan Kaum 
Thamud 



Kedua: Hakikat ini meletakkan di atas bahu manusia tanggungjawab terhadap 
untung nasibnya sendiri dan meletakkan urusan hidupnya di hadapannya (dalam 
lingkungan kehendak Allah Yang Maha Agung sebagaimana telah dijelaskan), kerana itu 
hakikat ini membangkitkan dalam hatinya perasaan-perasaan waspada, berhati-hati dan 
bertaqwa, di samping itu ia sedar pula bahawa Allah menentukan takdir terhadapnya 
menurut tindakan-tindakan yang dilakukannya: 

11. "Sesungguhnya Allah tidak mengubahkan keadaan sesuatu kaum hingga 
mereka mengubahkan keadaan yang ada pada diri mereka sendiri." 

(Surah ar-Ra'd) 



Ini adalah satu tanggungjawab yang amat berat yang tidak harus dilupa dan dicuai. 

Ketiga: Hakikat ini membuat manusia sentiasa merasa perlu merujukkan kepada 
neraca-neraca pertimbangan Ilahi yang teguh dan tetap supaya ia tetap yakin bahawa ia 
tidak ditipu dan disesatkan hawa nafsunya, dan supaya ia tidak diheretkan nafsunya ke 
arah kebinasaan, dan tidak ditimpakan balasan Allah yang ditimpakan ke atas orang-orang 
yang bertuhankan nafsu. Dengan itu, ia akan terus hampir dengan Allah, berpedomankan 
hidayat-Nya dan bersuluh dengan nur petunjuk-Nya untuk menempuh jalan-jalan yang 
menyesatkan. 



Oleh itu, tidak ada batas bagi keupayaan manusia untuk mencapai setinggi-tinggi 
darjat dalam membersih dan meluhurkan dirinya apabila ia bermandi dalam nur hidayat 
Allah yang melimpah-ruah ini, dan membersihkan dirinya dalam gelombang air hidayat 
yang memancut di sekelilingnya dari matair-matair alam buana. 

(Pentafsiran ayat-ayat 11-15) 



Selepas itu, Allah menunjukkan satu contoh dari contoh-contoh kerugian yang 
telah menimpa manusia yang membenamkan jiwanya, melindungkannya dari hidayat 
Allah dan mengotorkannya. Contoh ini digambarkan dalam bentuk kemurkaan, 
keseksaan dan kebinasaan yang telah menimpa kaum Thamud: 

> >■' 

11. "Kaum Thamud telah mendustakan rasulnya kerana sikap mereka yang 
melampaui batas." 







✓ //fj 
• /'t 

12. "Ketika seorang yang paling jahat dari mereka tampil tergesa-gesa 
(untuk membunuh unta mu'jizat)." 






13. "lalu rasul Allah (Soleh) berkata kepada mereka: Jangan ganggu unta 
Allah dan minumannya." 




S 's' 







14. "Tetapi mereka mendustakannya, lalu mereka menyembelihkan unta 
itu, maka Allah pun murka dan menimpakan ke atas mereka azab yang 
amat dahsyat dengan sebab dosa mereka dan meratakannya ke atas 
seluruh mereka." 




15. "Dan Allah tidak bimbang kepada akibatnya." 



Kisah kaum Thamud dengan nabi mereka Soleh a.s. telah diterangkan di beberapa Un,a Mu i izat 
tempat dalam al-Qur'anul-Karim dan yang paling dekat ialah dalam Surah al-Fajr dalam 
Juzu' 'Amma ini. Oieh itu, cerita-ceritanya yang terperinci bolehlah dirujukkan di sana. 

Dalam surah ini Alah hanya menyebut bahawa kaum Thamud telah mendustakan 
rasulnya dengan sebab perangai mereka yang kejam dan melampau. Sifat keterlaluan inilah 
yang merupakan satu-satunya sebab mereka mendustakan Nabi Soleh a.s., dan keterlaluan 
itu dapat dilihat pada tindakan seorang yang paling jahat dari mereka. Dialah yang 
menyembelih unta mu'jizat, dialah yang paling ceiaka dan paling malang, kerana dosa 
besar yang dilakukannya. Nabi Soleh a.s. telah memberi amaran kepada mereka sebelum 
mereka bertindak melakukan kekejaman itu. Ia mengingatkan mereka supaya jangan 
menyentuh unta Alah atau merampas air yang telah ditentukan Alah untuk unta itu sehari 
dan untuk mereka sehari sebagaimana yang telah disyaratkan ke atas mereka apabila 
mereka menuntut bukti dari Alah, dan Alah telah menjadikan unta itu sebagai bukti mu'jizat 
kepada mereka. Tentulah unta itu mempunyai kelebihan-kelebihan istimewa yang tidak 
payah kita masuk ke dalam cerita-ceritanya yang terperinci, kerana Alah sendiri tidak 
menerangkan apa-apa mengenainya. Tetapi kaum Thamud tidak percaya kepada amaran 
Nabi Soleh a.s. itu, lalu mereka sembelihkan unta itu. Tindakan itu dilakukan oleh seorang 
yang paling jahat dari mereka, tetapi seluruh mereka bertanggungjawab atas tindakan itu 
dan merekalah yang dikira menyembelihkan unta itu kerana tidak cuba menghalangi 
perbuatan penjahat itu malah merestuinya. Ini merupakan salah satu dari dasar-dasar pokok 
Islam mengenai konsep tanggungjawab sosial dalam kehidupan dunia. Dasar ini tidak 
bercanggah dengan dasar tanggungjawab individu mengenai balasan Akhirat, di mana tidak 
ada orang yang memikul dosa orang lain. Menurut dasar ini adalah berdosa meninggalkan 

kerjasama, nasihat menasihati, bantu membantu, galak menggalak dan mencegah mereka 
yang hendak melakukan perbuatan yang kejam dan jahat. 

Ketika inilah tangan qudrat Ilahi bertindak mengenakan azab yang besar ke atas 
mereka: 




14. "Maka Allah pun murka dan menimpakan ke atas mereka azab yang amat 
dahsyat dengan sebab dosa mereka dan meratakannya ke atas seluruh 
mereka." 

Kata-kata " ( ,J -o " bererti murka dan mengenakan azab, dan bunyi kata-kata itu 
sendiri membayangkan pengertian yang dahsyat di sebaliknya. Ia seolah-olah 
menggambarkan satu pemandangan yang ngeri di mana Allah timpakan ke atas kaum 
Thamud azab yang amat dahsyat dan meratakannya ke atas seluruh mereka, iaitu Allah 
balikkan bumi mereka ke atas ke bawah. Ini adalah satu pemandangan malapetaka yang 
maha dahsyat. 




15. "Dan Allah tidak bimbang ke atas akibatnya." 

Apakah yang hendak di takut dan dibimbangkan Allah? Maksud dari ungkapan 
ini ialah Allah tidak takut kepada akibat perbuatan-Nya kerana itu Ia mengazabkan 
mereka dengan malapetaka yang sebesar-besarnya dan sedahsyat-dahsyatnya. Itulah cara 
penyeksaan Allah: 

12. "Sesungguhnya azab Tuhanmu itu amat dahsyat." 

(Surah al-Buruj) 

Itulah nada pernyataan yang bertujuan menyampaikan saranan dan bayangannya 
ke dalam hati manusia. 

Demikianlah hakikat jiwa manusia itu mempunyai pertalian yang rapat dengan 
hakikat-hakikat alam yang besar dan dengan pemandangan-pemandangannya yang tetap. 
Dan dua hakikat ini pula mempunyai pertalian yang rapat dengan Sunnatullah yang 
menghukumkan para pendusta dan para pelampau mengikut batas-batas perencanaan- 
Nya yang bijaksana yang telah menetapkan bahawa setiap suatu ada ajalnya, setiap 
peristiwa ada masanya, setiap perkara ada titik akhirnya dan setiap takdir Allah ada 
hikmatnya. Allah itulah Tuhan yang mengatur dan memelihara urusan jiwa, urusan alam 
dan seluruh urusan qadha’ dan qadamya. 




